[{"text_idx": "#000000", "text": "Instruisto Sun Mingxiao, internacie konata kiel Semio, estas la fondinto de la Esperanto-Muzeo kaj de la kvarjara Esperanto-fako c\u0302e Zaozhuang-Universitato en provinco Shandong de orienta C\u0302inio. En tiu c\u0302i intervjuo de la 10-a de julio 2023 li afable rakontas al C\u0302ina Radio Internacia pri la perspektivoj de tiuj du gravaj atingoj por la tuta movado kaj pri sia dau\u030cra engag\u0302ig\u0302o cele al la disvastigo de Esperanto."}, {"text_idx": "#000001", "text": "AM: C\u0302u vi bonvolas diri al ni, kiam vi eklernis Esperanton?"}, {"text_idx": "#000007", "text": "SM: Antau\u030c pli ol dek jaroj la universitato fondis la Esperanto-Muzeon. Multaj studentoj vizitis la muzeon kaj ili ekhavis la volon lerni Esperanton. En 2011-03 la universitato funkciigis Esperantan kurson ne devigan. Mi opiniis, ke la universitato devas esti bona loko por instrui Esperanton, sed postlabora kurso ne estas sufic\u0302a. Ni devis havi fakan kurson. Do, mi donis la ideon al la estroj de la universitato. Ili diskutis serioze kaj opiniis, ke mia ideo estas bona. Do, ili deziris fondi la Esperanto-fakon."}, {"text_idx": "#000008", "text": "La estonta loko de la Esperanto-Muzeo en la nova kampuso de Zaozhuang-Universitato"}, {"text_idx": "#000011", "text": "AM: C\u0302u vi pensas starigi kunlaboron kun aliaj universitatoj?"}, {"text_idx": "#000012", "text": "SM: Tio estas bona afero, sed g\u0302is nun ni ne havas rilaton kun alia universitato. Ni devas elekti. Se iu universitato havas tiun planon, kompreneble ni devas kunlabori kun tiu universitato."}, {"text_idx": "#000013", "text": "Grupa foto antau\u030c la Esperanto-Muzeo dum la kunveno por la emeritig\u0302o de S-ro Semio"}, {"text_idx": "#000014", "text": "AM: Kial ne estas tiel granda Esperanto-muzeo en pli granda c\u0302ina urbo?"}, {"text_idx": "#000015", "text": "SM: En la grandaj urboj kelkaj esperantistoj havas ideojn por fondi ion por Esperanto, sed mankas al ili la mono, la tau\u030cga loko kaj ec\u0302 tau\u030cga fondanto. Nia universitato estas pli bona bazo por Esperanta muzeo."}, {"text_idx": "#000016", "text": "AM: Sed la muzeo ig\u0302os multe pli facile atingebla per superrapida trajno de Pekino au\u030c S\u0302anhajo, kiam g\u0302i estos en la nova kampuso de Zaozhuang-Univesitato, tute proksima de la stacidomo."}, {"text_idx": "#000017", "text": "SM: Jes, la universitato jam havas novan kampuson en nova parto de la urbo. Ni havas planon fondi la novan Esperanto-Muzeon en tiu c\u0302i nova kampuso, sed la projektitaj grandaj domoj konstruig\u0302as malrapide. La estroj de la universitato promesis: kiam la nova granda biblioteko de la nova kampuso estos finkonstruita, nia muzeo povos translokig\u0302i al g\u0302i."}, {"text_idx": "#000018", "text": "AM: Vi emeritig\u0302is pasintmonate, sed vi ankorau\u030c havas gvidan rolon por la muzeo kaj la Esperanto-fako en Zaozhuang-Universitato. Kiuj estas viaj planoj por la estonto?"}, {"text_idx": "#000019", "text": "SM: Kvankam mi farig\u0302is emerito, mi neniam forlasos nian lingvon. Kaj la universitato denove s\u0302arg\u0302is min por labori. Mi estas ankau\u030c konsilanto de la Esperanto-Parko en Zaozhuang kaj de la kompanio Verda Lumo. Mi volas doni mian tutan energion al Esperanto-movado. Sed ni devas preni la bonan lokon por nia lingvo. Ekzemple, la Esperanto-Muzeon au\u030c la de mi diritajn kompanion kaj parkon. Mi prenis la tri lokojn kiel mian laborlokon por nia lingvo."}, {"text_idx": "#000021", "text": "AM: Kiuj estas la planoj por progresigi la Esperanto-Parkon? Mi au\u030cdis, ke g\u0302i rekonstruig\u0302os kaj farig\u0302os ec\u0302 pli bela..."}, {"text_idx": "#000022", "text": "SM: Lastatempe la parko estas projektata. Ni elektis kelkajn lokojn por konstrui la kamparan log\u0302ejon por la vizitantoj de la muzeo. Se esperantistoj vizitas la Esperanto-Muzeon en Zaozhuang-Universitato, ili povas log\u0302i en la kampara log\u0302ejo en la parko por tendumi, studi, esplori, ec\u0302 vojag\u0302i. Do, mi pensas, ke la parko farig\u0302os pli kaj pli bela."}, {"text_idx": "#000024", "text": "SM: Mi esperas, ke c\u0302iuj esperantistoj povas veni al nia muzeo, al nia parko kaj al nia kompanio. Tio estas fakta afero. Esperanto ne estas nur ideo, sed devas esti efektiva afero. C\u0302iuj devas praktiki per faktoj nian ideon. Do, nia lingvo estos prospera."}]